Ilmoitus järjestäytymisoikeuden rikkomista Valko-Venäjällä koskevan tutkimuksen vireillepanemisesta ottaen huomioon yleisen tullietuusjärjestelmän (GSP-järjestelmä) mukaisten etujen väliaikainen peruuttaminen



Virallinen lehti nro C 040 , 14/02/2004 s. 0004 - 0004



Ilmoitus järjestäytymisoikeuden rikkomista Valko-Venäjällä koskevan tutkimuksen vireillepanemisesta ottaen huomioon yleisen tullietuusjärjestelmän (GSP-järjestelmä) mukaisten etujen väliaikainen peruuttaminen (2004/C 40/04) Neuvoston asetuksen (EY) N:o 2501/2001(1) 26 artiklan 1 kohdan b alakohdan mukaisesti etuudet voidaan peruuttaa GSP-järjestelmän edunsaajamaalta, kun kyseessä on "järjestäytymisoikeuden, kollektiivisen neuvotteluoikeuden tai työpaikan saantiin ja ammatissa toimimiseen liittyvän syrjimättömyyden periaatteen vakava ja toistuva rikkominen tai lapsityövoiman käyttö, sellaisina kuin ne on määritelty ILO:n asiaa koskevissa yleissopimuksissa". Komissio on saanut tietoja Valko-Venäjällä tapahtuvaksi väitetystä toistuvasta ja vakavasta järjestäytymisoikeuden rikkomisesta, sellaisena kuin se on määritelty ILO:n yleissopimuksissa nro 87 ja 98, Kansainväliseltä riippumattomien ammattiyhdistysten liitolta (ICFTU), Euroopan ammatilliselta yhteisjärjestöltä (EAY) ja Maailman työliitolta (WCL). Tiedot Saadut tiedot, joita kansainvälisten laitosten laatimat kertomukset tukevat, koskevat Valko-Venäjän viranomaisten toistuvaa vapaiden ammattiyhdistysten laillisen rekisteröinnin ja ammattiyhdistysten toiminnan vastustamista ja ammattiyhdistysjohtajien ja -aktivistien painostamista. Väitetään, että lainsäädännössä ja useissa asetuksissa rajoitetaan merkittävästi työntekijöiden ja työnantajien oikeutta perustaa valintansa mukaisia järjestöjä ilman ennakkolupaa ja kyseisten järjestöjen oikeutta toimia ilman, että viranomaistet puuttuvat asiaan; myös oikeutta ottaa vastaan ulkomaista rahoitusta toiminnalle rajoitetaan. Uhkailua on väitetysti käytetty alueellisten ja eri alojen ammattiyhdistysjohtajien syrjäyttämiseksi. Tietojen mukaan tehtaisiin on perustettu "kesyjä" tai "johdon" ammattiyhdistyksiä. Lisäksi tietoja on saatu olemassa olevia ammattiyhdistysrakenteita heikentävästä painostuksesta, uhkailusta ja työntekijöiden erottamisuhista, ammattiyhdistysmaksujen siirtojen viivästymisistä, laittomasta tunkeutumisesta ammattiyhdistysten tiloihin ja niiden omaisuuden ja asiakirjojen takavarikoinnista ja tuhoamisesta. Väitetään, että viranomaiset ja työnantajat uhkailevat ammattiyhdistysten jäseniä ja heidän perheitään. Menettely Päätettyään yleisten tullietuuksien komiteaa kuultuaan, että on olemassa riittävä näyttö tutkimuksen vireillepanemiseksi, komissio pani vireille tutkimuksen neuvoston asetuksen (EY) N:o 2501/2001 27 artiklan 2 kohdan mukaisesti. Asianomaisten osapuolten on ilmoittauduttava kirjallisesti ja annettava kaikki hyödylliset tiedot komissiolle jäljempänä mainitussa määräajassa. Komissio kuulee asianomaisia osapuolia, jos nämä ilmoittautuvat ja pyytävät sitä mainitussa määräajassa edellyttäen, että ne voivat osoittaa, että niiden kuulemiseen on olemassa erityisiä syitä. Määräaika Kaikki järjestäytymisoikeuden rikkomista Valko-Venäjällä koskevat tiedot sekä kaikki kuulemista koskevat pyynnöt on lähetettävä kirjallisesti osoitteeseen: European Commission, Directorate General for Trade, Directorate C, Unit C.3, B-1049 Brussels, viimeistään 60 päivää tämän ilmoituksen julkaisemisesta. (1) EYVL L 346, 31.12.2001, s. 1.